**2023 a Eesti Karikavõistlused klassikalises jõutõmbes– Juhend**

**1. Võistluse eesmärk**

* Selgitada Eesti Vabariigi parimad klassikalises jõutõmbes.
* Populariseerida klassikalist jõutõstmist.

**2. Võistluse organiseerimine, koht ja aeg**

* Võistlusi organiseerib ja viib läbi **EJTL koostöös** **Spordiklubiga M&M Strength**
* Võistluste direktor: **Mihkel Ruut, tel 5837 1880**
* Võistluste aadress: **Tartu Kesklinn - Küüni tn (R-Kioski esine)**
* Võistluste aeg: **pühapäeval, 23. juulil 2023**
* **NB! VÕISTLUS TOIMUB ÕUES!**

**3. Eelregistreerimine**

* Eelregistreerimine toimub ajavahemikus **03. – 16. juuli kell 23.00.**
* **Eelregistreerimiseks tuleb saata järgmised võistleja andmed:**

1. **Eesnimi ja perekonnanimi**
2. **Sünnikuupäev**
3. **Spordiklubi või asutus (indiv. võistlejal)**
4. **Kaalukategooria**
5. **KONTAKTTELEFON!**

* EELREGISTREERIMISE KINNITAB LAEKUNUD OSALUSTASU!

Registreerimise andmed tuleb saata e-mailidele **(kõigile kolmele!)**:

[**alexander@powerlifting.ee**](mailto:alexander@powerlifting.ee)

**kady.kampus@gmail.com**

[**peep@sbdestonia.ee**](mailto:peep@sbdestonia.ee)

E-maili pealkirjaks panna "**EKV klassikalises jõutõmbes 2023**".

Võistleja peab maksma kõik osalemistasud Eesti Jõutõsteliidu arvele Swedbank a/a EE592200001120201788, märkides selgituse lahtrisse võistleja ees- ja perekonnanime ja „EKV klassikalises jõutõmbes 2023 osalemistasu“. Saaja: Eesti Jõutõsteliit.

**NB! Klubi saab esindada vaid siis, kui klubi on EJTL liige.**

**4. Osalemistasud**

**NB!** Pärast võistlustele registreerimist EJTL osavõtutasu ei tagasta.

**2023.a. tuleb EJTL meistrivõistlusel osalejal tasuda ka sportlase ühekordne individuaalne aastamaks ehk sportlase litsents!**

**2023.a. klassikalise (18.02) ja varustusega (18.03) jõutõstmise või lamades surumise (08.04) ja klassikalise lamades surumise (15.07) EMV-l juba osalenud ning litsentsi tasunud sportlased - ei pea enam teistkordselt litsentsi tasuma!**

**Klassikalise jõutõmbe EKV osalustasud eeregistreerides ja MAKSTES hiljemalt 16.07 kell 23.00:**

* **Avatud klass** (**1984. - 1999.a sündinud**): osalustasu **25€**
* Kui ei ole tasutud aastalitsents**,** tuleb lisaks maksta **15€**
* Noored (2005. – 2009. sündinud): osalustasu **15€**
* Kui ei ole tasutud aastalitsents**,** tuleb lisaks maksta **5€**
* Juuniorid (2004. - 2000. sündinud): osalustasu **20€**
* Kui ei ole tasutud aastalitsents**,** tuleb lisaks maksta **10€**
* Seeniorid:
* M 1 – M4 (1983. ja varem sündinud sündinud): osalustasu **20€**
* Kui ei ole tasutud aastalitsents**,** tuleb lisaks maksta **15€**

**Kohapeal registreerides on kõigi vanusekategooriate osalustasu 30€! Kohapeal registreerimine kestab kuni kaalumise lõpuni.**

**Võistleja peab esitama kaalumisel isikut tõendava dokumendi (pass, ID-kaart).**

**5. Ajakava**

Pühapäev, 23. juuli 2023

10:30 – 11.30 – kaalumine: naised ja mehed, kõik vanusekategooriad

12:00 - võistluste algus (võistluste järjestus: kõik naised, noormehed, meesjuuniorid, mehed ja meesseeniorid)

15:00 - autasustamine

NB! Lõplikud võistlejate grupid ja ajakava selguvad pärast lõplikku registreerimist!

**6. Autasustamine**

Kõigi vanusekategooriate **absoluutne karikavõitja** selgub IPF GL Formula punktide alusel, 3 parimat oma vanusekategoorias autasustatakse karikaga.

Lisaks autasustatakse avatud klassi arvestuses (arvestuses osalevad ka kõik noored, juuniorid ja veteranid) kõige suurema tulemuse teinud (**kilogrammide alusel**) 3 parimat naist ja 3 parimat meest karikaga.

**7. Osavõtt**

* Osalema on lubatud Eesti Vabariigi kodanikud, alates 14.-st eluaastast (2009 ja varem sündinud).
* Võistelda ei saa sportlased, kellel kehtib EJTL-i võistluskeeld.

**8. Kõik võistlejad kannavad personaalselt vastutust oma tervisliku seisundi eest.**

**NB! Võistelda soovivad alaealised (-18 aastased), peavad esitama kaalumisel lapsevanema poolt allkirjastatud kirjaliku tõendi, millega lapsevanem annab loa oma lapsel võistelda klassikalise jõutõmbe Eesti Karikavõistlustel ja on teadlik oma lapse tervislikust seisundist.**

**9. Dopingukontroll**

**Dopingukontrolli** teostab Eesti Antidopingu Keskus koostöös Rahvusvahelise Jõutõsteliiduga (IPF). Iga registreerunud sportlane peab olema valmis dopingukontrolliks aastaringselt. Dopingkontrollist keeldumist või dopingukontrollist kõrvalehoidmist võrdsustatakse positiivse dopinguprooviga ja sportlast võistlustele ei lubata. Võistlustel või võistlusvälisel testimisel antud positiivse dopinguproovi korral tuleb sportlasel tagastada EJTL-le karikad, medalid ja muud auhinnad. **Võistlusväliselt või võistlustel antud positiivse dopinguproovi korral määratakse sportlasele IPF-i ja EJTL-i poolt kuni 4-aastane võistluskeeld ja trahv kuni 2500 EUR.** Trahvi määrab Eesti Jõutõsteliidu distsiplinaarkomisjon.

**10. Toetajad**

Eesti Jõutõsteliit, Tartu linn, Spordiklubi M&M Strength, EAD, EOK

**11. Võistlusmäärused**

Võistlused viiakse läbi Rahvusvahelise Jõutõsteliidu (IPF) poolt tunnustatud võistlusmääruste alusel. Iga registreeritud võistleja kohustub võistlema Eesti Jõutõsteliidus võistlemise kehtiva korra järgi. Kõik käesolevas juhendis määratlemata küsimused lahendab kohtunikekogu koos EJTL-i juhatusega.